Zaměrowy zwjazk za wopłóčki hospodarski plan wobzamknył
Porchow (AK/SN). Zaměrowy zwjazk za wopłóčki Při Klóšterskej wodźe (AZV) chce w Sernjanach a Porchowje wjetšu ličbu twarskich ležownosćow za młode swójby syći přizamknyć. Tole předwidźi hospodarski plan, kotryž je wjetšina zwjazkoweje zhromadźizny wčera wobzamknyła. Zastupjerjo Porchowa, Chrósćic a Worklec planej přihłosowachu, gmejna Ralbicy-Róžant bě přećiwo njemu. Gmejna Pančicy-Kukow bě zamołwjena, dokelž mějachu tam sami posedźenje gmejnskeho wuběrka.
hrv_Latn szl_Latn